gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9116, del 29-06-2021 (2021/7101)

Extracte de la Resolució de 27 de maig de 2021, del rector de la Universitat Politècnica de València, per la qual s'aprova la convocatòria del programa d'ajudes a activitats de mobilitat Erasmus + KA107 per a estudis, per al curs 2021-2022.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7101


Data del document
:   28-05-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 27 de maig de 2021, del rector de la Universitat Politècnica de València, per la qual s'aprova la convocatòria del programa d'ajudes a activitats de mobilitat Erasmus + KA107 per a estudis, per al curs 2021-2022.  
 [2021/7101]  
BDNS (identif.): 571427.  
  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, i l'article 59, 5 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans)  
  
Primer. Persones beneficiàries  
Pot sol·licitar aquestes ajudes els estudiants de la UPV.  
S'ha d'acreditar que es compleixen els requisits estipulats en les bases reguladores del procediment.  
  
Segon. Objecte  
L'objecte d'aquesta convocatòria és la concessió de 4 ajudes de mobilitat per a estudiants, per a realitzar estades acadèmiques i de formació en les universitats participants en el programa Erasmus+ del curs 2021-2022.  
  
Tercer. Bases reguladores  
Accessibles en: http://sepie.es/doc/convocatoria/2019/convocatoria.pdf  
  
Quart. Quantia  
En la convocatòria s'ofereixen un total de:  
- 4 mobilitats d'alumnat  
El finançament que reben les persones beneficiàries és de 700 - mensuals. Les estades tindran una duració màxima de 5 mesos i mínima de 3.  
  
Cinqué. Termini de presentació de sol·licituds  
Aquesta convocatòria estarà oberta des de l'endemà de la publicació en el Diari Oficial de la Generalitat Valenciana fins a vint dies hàbils després d'aquesta publicació.  
  
València, 28 de maig de 2021. El rector, p.d.s. (01.06.2017), el vicerector cap del Gabinet del rector: Juan Miguel Martínez Rubio.
Diari Oficial de la Generalitat Valenciana


Sumari del DOGV 9156, del 20-08-2021 (2021/8720)

Informació pública de l'actualització de tarifa de subministrament domiciliari d'aigua, manteniment de comptadors i clavegueram de Casinos per a l'any 2021.
------------------------------------------------------------------------------------------------------------------------------------------------------------

### Dades del document

Número de DOGV
:   9156

Data del DOGV
:   20-08-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/8720


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifa de subministrament domiciliari d'aigua, manteniment de comptadors i clavegueram de Casinos per a l'any 2021. [2021/8720]  
  
S'informa, per a coneixement general, que en relació amb la sol·licitud de modificació de tarifes de subministrament domiciliari a la població de Casinos, i de conformitat amb el que estableix l'article 13.3 del Decret 68/2013, de 7 de juny del Consell de la Generalitat Valenciana havent transcorregut el termini determinat en l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova:  
  
AIGUA POTABLE  
 Domèstics   
 Quota de servei Euros/mes   
   
 Calibre (fins a)   
 13 mm 3,037   
 15 mm 4,557   
 20 mm 7,593   
 25 mm 10,632   
 30 mm 15,187   
 40 mm 30,374   
 50 mm 45,562   
 65 mm 60,748   
 80 mm 75,936   
 100 mm 106,309   
 125 mm 167,058   
 Boca d'incendi 7,736   
 Domèstics Industrial agropecuària Urbanització El Pinar  
 Quota consum Euros/m³ Euros/m³ Euros/m³  
 Límits mensuals   
 Bloc I Fins a 6,67 0,362 0,586 0,362  
 Bloc II Entre 6,67 i 11,67 0,538 0,538  
 Bloc III Entre 11,67 i 15 0,595 0,595  
 Bloc IV Més 15 0,890 0,890  
   
   
 Manteniment comptador Euros/mes   
   
 Calibre (fins a)   
 13 mm 0,790   
 15 mm 1,187   
 20 mm 1,976   
 25 mm 2,766   
 30 mm 3,951   
 40 mm 7,900   
 50 mm 11,852   
 65 mm 15,802   
 80 mm 19,752   
 100 mm 27,656   
 125 mm 43,456   
  
  
  
Així mateix, s'informa per a coneixement general, i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que, segons comunicació a l'Ajuntament de Casinos de data 9 de juny de 2021, és procedent actualitzar les tarifes de clavegueram a l'esmentada població.  
  
Sobre les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública per a coneixement general.  
  
València, 16 d'agost de 2021.- L'apoderada: Gloria Fayos Miñana.
Diari Oficial de la Generalitat Valenciana


Sumari del DOGV 9038, del 10-03-2021 (2021/1590)

Notificació de la sentència dictada en el judici verbal número 298/2020.
------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1590


Organisme emissor
:   Jutjat de Primera Instància Número 1 d'Alzira

Tipus de document
:   Edicte

Notificació de la sentència dictada en el judici verbal número 298/2020. [2021/1590]  
Procediment: judici verbal (250.2) [vrb] - 000298/2020 € B.  
Demandant: Bernardo Camarasa Signes.  
Procuradora: Carmen Lis Gómez.  
Demandada: Ana Maria Vodislav.   
En aquest procediment seguit en aquest jutjat, s'ha dictat la Sentència número 114/20, de data 12 de novembre de 2020, que té la dispositiva que, literalment, és com segueix:  
  
«Dispositiva  
Estime la demanda formulada per Bernardo Camarasa Signes, representat per la procuradora dels tribunals Carmen Lis Gómez, contra Ana Maria Vodislav; en conseqüència, declare que pertoca aquesta demanda i condemne la demanda a pagar a l'actor la quantitat total de quatre mil cinc-cents cinquanta-cinc euros (4.550 euros), més els interessos legals. S'imposen les costes processals a la part demandada.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, d'acord amb el que estableix l'article 458 de la Llei d'enjudiciament civil.»  
  
Publicació. La sentència anterior va ser llegida i publicada pel jutge que la subscriu, mentre celebrava audiència pública el dia de la seua data. En done fe.  
  
Alzira, 19 de febrer de 2021.- La lletrada de l'Administració de justícia: Desamparados Climent Esteve.
Diari Oficial de la Generalitat Valenciana


Sumari del DOGV 9108, del 16-06-2021 (2021/5964)

Notificació de la sentència dictada en el judici verbal número 0086/2019.
-------------------------------------------------------------------------

### Dades del document

Número de DOGV
:   9108

Data del DOGV
:   16-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5964


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el judici verbal número 0086/2019. [2021/5964]  
Procediment: judici verbal (250.2) [vrb] - 000086/2019-I.  
Demandant: Axa Seguros Generales, SA.  
Procurador: Basilio Mayor Segrelles.  
Demandada: Tektron Outcons, SL, i C. P. Del carrer Costa Rica, núm. 3.  
Procurador: Juan Díaz Siles.  
  
En el judici verbal (250.2) [vrb] - 000086/2019 s'ha dictat una sentència en la qual consta, com a part demandant Axa Seguros Generales, SA, i com a part demandada Tektron Outcons, SL, i C. P. del carrer Costa Rica, núm. 3.  
D'acord amb la instrucció número 6/2012, de la Secretaria General de l'Administració de justícia, les actuacions queden en l'oficina judicial a la disposició de les persones interessades.  
La resolució és ferma perquè no és susceptible d'un recurs d'apel·lació (art. 455.1 de la LEC).  
Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
  
Benidorm, 18 de maig de 2021. La lletrada de l'Administració de justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 9039, del 11-03-2021 (2021/1843)

Notificació de la sentència dictada en el judici verbal número 605/2019.
------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1843


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el judici verbal número 605/2019. [2021/1843]  
Neus Sabater Ventura, lletrada de l'Administració de justícia del Jutjat de Primera Instància número 1 de Gandia, faig saber que en aquest jutjat es tramita el judici verbal número 605/19, a instàncies d'Academias de Formación Moya Brito, SL, contra Caroline Patricia Dos Santos, en el qual s'ha dictat la Sentència número 41/21, de data 9 de febrer de 2021, que té la dispositiva que, literalment, és com segueix:  
  
«Dispositiva  
Estime íntegrament la demanda interposada per Academias de Formación Moya Brito, SL, representades pel procurador dels tribunals Juan Lacasa i defensat pel lletrat el senyor Estruch Estruch, contra Carolina Patricia Dos Santos, en situació de rebel·lia processal, en l'exercici d'una acció de resolució contractual; declare resolt els contractes de compravenda de data 20 de setembre de 2018 subscrit entre totes dues parts i condemne Carolina Patricia Dos Santos a abonar a la part demandant l'import de 1.920 euros, amb imposició de costes al demandat.  
  
Notifiqueu aquesta resolució a les parts i feu-los saber que aquesta és ferma i que, en contra, no s'hi pot interposar cap recurs.»  
  
I, perquè valga de notificació en deguda forma a Caroline Patricia Dos Santos, en parador ignorat, expedisc aquest edicte.  
  
Gandia, 15 de febrer de 2021.- La lletrada de l'Administració de justícia: Neus Sabater Ventura.
Diari Oficial de la Generalitat Valenciana


Sumari del DOGV 9175, del 16-09-2021 (2021/9214)

Informació pública de l'actualització de tarifa de subministrament d'aigua potable, manteniment de comptadors i clavegueram a la població de Benirredrà per a l'any 2021.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9175

Data del DOGV
:   16-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9214


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifa de subministrament d'aigua potable, manteniment de comptadors i clavegueram a la població de Benirredrà per a l'any 2021. [2021/9214]  
S'informa per a general coneixement, que en relació amb la sol·licitud de modificació de tarifes de subministrament domiciliari a Benirredrà i de conformitat amb el que estableix l'article 13.3 del Decret 68/2013, de 7 de juny del Consell de la Generalitat Valenciana havent transcorregut el termini determinat a l'esmentat article i en virtut de la normativa anterior i segons certificat de l'acord plenari de l'Ajuntament de Benirredrà de data 27 de març de 2013, es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
AIGUA POTABLE   
 Quota de servei   
 Cabal permanent  
(Q3)m³/hora(Hasta) Domèstics  
Euros/mes  
   
 2,5 3,777  
 4 6,294  
 6,3 8,812  
 10 12,588  
 16 24,928  
 25 37,765  
 40 50,355  
 63 62,943  
 100 77,759  
 160 88,121  
 Boca d'incendi 8,617  
   
 Quota consum Domèstics  
Euros/m³  
 Límits mensuals   
 Bloc I fins 15 0,374  
 Bloc II entre 15 i 22 0,559  
 Bloc III més 22 0,747  
 Municipal 0,374  
   
 Manteniment comptador   
 Cabal permanent  
(Q3)m³/hora(fins) Domèstics  
Euros/m³  
   
 2,5 2,021  
 4 3,422  
 6,3 4,794  
 10 6,794  
 16 13,668  
 25 20,438  
 40 40,954  
 63 61,389  
 100 81,852  
 160 122,813  
  
  
  
A més s'informa que segons certificat de l'acord plenari de l'Ajuntament de Benirredrà de data 27 de març de 2013 l'actualització de la tarifa de clavegueram corresponent a l'exercici 2021 es la següent:  
  
  
CLAVEGUERAM Domèstics  
 Quota de servei. Euros/mes  
 2,836  
   
 Quota consum Euros/m³  
 0,298  
  
  
Sobre les presents tarifes s'aplicarà IVA d'acord amb el que establix la Llei 37/1992, de 28 de desembre.  
Cosa que es fa pública per a general coneixement.  
  
València, 6 de setembre de 2021.- El conseller delegat: Dionisio García Comin.
Diari Oficial de la Generalitat Valenciana


Sumari del DOGV 9022, del 17-02-2021 (2021/1037)

Notificació de la sentència dictada en el procediment número 43/2018.
---------------------------------------------------------------------

### Dades del document

Número de DOGV
:   9022

Data del DOGV
:   17-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1037


Organisme emissor
:   Jutjat de Primera Instància Número 5 de Catarroja

Tipus de document
:   Edicte

Notificació de la sentència dictada en el procediment número 43/2018. [2021/1037]  
Demandant: Bankia, SA.  
Procurador: Antonio Barbero Giménez.   
Demandats: Omar Enrique Rendón Valencia i Adela Araceli Aveiga Coloma.  
  
Nuria Bargues Ángel, secretària del Jutjat de Primera Instància núm. 5 de Catarroja, faig saber que, davant d'aquest jutjat i aquesta secretaria a càrrec meu, se segueixen les actuacions de procediment ordinari [ORD] - 000043/2018, a instàncies de Bankia, SA, contra Adela Araceli Aveiga Coloma i Omar Enrique Rendón Valencia, en les quals, en data 28.10.2019, s'ha dictat la sentència que té la dispositiva que, literalment, és com segueix:  
  
«Estime la demanda formulada pel procurador dels tribunals Antonio Barbero Giménez, en nom i representació de Bankia, SA, assistit del lletrat Rafael Martí Maiques, contra Omar Enrique Rendón Valencia i Adela Araceli Aveiga Coloma, declarats en rebel·lia, sobre acció de declaració de venciment anticipat; declare vençuda anticipadament l'obligació de devolució de la suma prestada pels demandats i, conseqüentment, declare el dret de l'actora a reclamar anticipadament la totalitat del capital que reste per retornar-se, per part dels demandats, del que es va entregar en el seu moment en concepte del préstec hipotecari subscrit entre les parts el 28 de desembre de 2006, ampliat i modificat el 19 d'octubre de 2011, més els interessos corresponents, d'acord amb l'escriptura de préstec. Tot això, amb la imposició expressa de costes a les parts demandades. Notifiqueu la resolució a les parts i feu-los saber que aquesta no és ferma i que, en contra, s'hi pot interposar un recurs d'apel·lació, dins dels 20 dies següents a partir de la notificació, del qual coneixerà l'Audiència Provincial de València.  
  
Aquesta és la meua sentència, de la qual es portarà una testimoniança a les actuacions que l'han motivada, i l'original quedarà en el llibre de sentències, que pronuncie, mane i signe.»  
  
I, per a deixar-ne constància i que valga de notificació als demandats, Adela Araceli Aveiga Coloma i Omar Enrique Rendón Valencia, de la manera que estableix l'article 497.2 de la Llei d'enjudiciament civil, en relació amb l'article 164 del mateix text legal, expedisc aquest edicte, que es publicarà en el Butlletí Oficial de la Província de València.  
  
Catarroja, 16 de novembre de 2020.- La lletrada de l'Administració de justícia: Nuria Bargues Ángel.
Diari Oficial de la Generalitat Valenciana


Sumari del DOGV 9195, del 15-10-2021 (2021/9818)

RESOLUCIÓ de 28 de setembre de 2021, de la Universitat d'Alacant, per la qual s'adjudica la plaça de professora o professor contractats doctors número DC04844, en l'àrea de coneixement de Llenguatges i Sistemes Informàtics .
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9818


Data del document
:   28-09-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 28 de setembre de 2021, de la Universitat d'Alacant, per la qual s'adjudica la plaça de professora o professor contractats doctors número DC04844, en l'àrea de coneixement de Llenguatges i Sistemes Informàtics . [2021/9818]  
D'acord amb la base novena del concurs de places de personal docent i investigador en règim de contractació laboral convocat per la Resolució de 31 de maig de 2021 (DOGV 03.06.2021), i a proposta de la comissió de selecció jutjadora de la plaça de professora o professor contractats doctors núm. DC04844, de l'àrea de coneixement de Llenguatges i Sistemes Informàtics, Departament de Llenguatges i Sistemes Informàtics, s'adjudica aquesta plaça a Yoan Gutiérrez Vázquez, amb DNI \*\*\*8042\*\*.  
  
Contra aquesta resolució, que esgota la via administrativa, s'hi podrà interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptats a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, s'hi podrà interposar un recurs de reposició en el termini d'un mes a comptar des de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 28 de setembre de 2021.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9110, del 18-06-2021 (2021/6207)

Modificació de las bases i de la convocatòria del procés selectiu per a cobrir places d'agent de policia local.
---------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6207


Data del document
:   07-05-2021

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * concurs administratiu

Modificació de las bases i de la convocatòria del procés selectiu per a cobrir places d'agent de policia local. [2021/6207]  
En el Butlletí Oficial de la Província de Castelló núm. 53, de data 4 de maig de 2021, s'ha publicat l'Acord de la Junta de Govern Local de l'Ajuntament de Castelló de la Plana, de data 18 de març de 2021, d'ampliació de les places convocades d'agent de policia local, i l'Acord de la Junta de Govern Local de data 22 d'abril de 2021, que estima els recursos de reposició interposats per les seccions sindicals CCOO i UGT, que modifica la distribució de les places i adapta la base primera de les bases generals aprovades en la convocatòria 12/2019, a conseqüència de la modificació realitzada pel Decret 10/2020, de 24 de juliol, del Consell a la disposició transitòria setena de la Llei 17/2017, de 13 de desembre.  
  
Cosa que es fa pública per a general coneixement.  
  
Castelló de la Plana, 7 de maig de 2021.- La regidora delegada de Recursos Humans: Marinela Mónica Barabás.
Diari Oficial de la Generalitat Valenciana


Sumari del DOGV 9049, del 26-03-2021 (2021/3078)

CORRECCIÓ d'errades de la convocatòria del Programa «Competitivitat Turística 2021 - Cambra València».
------------------------------------------------------------------------------------------------------

### Dades del document

Número de DOGV
:   9049

Data del DOGV
:   26-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/3078


Data del document
:   23-03-2021

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Correcció d'errades

Correcció d'errades

 Descriptors 

:   * distinció honorífica

CORRECCIÓ d'errades de la convocatòria del Programa «Competitivitat Turística 2021 - Cambra València». [2021/3078]  
BDNS (identif.): 553198.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (https://www.infosubvenciones.es/bdnstrans/ge/es/convocatoria/553198)  
  
Advertida una errada material, es corregeix a continuació:  
  
  
On diu:  
«Primer. - Beneficiaris.  
Pimes, micropimes i persones inscrites en el Règim Especial de Treballadors Autònoms, de la demarcació territorial de la Cambra de Comerç de València, que es troben donades d'alta en el Cens de l'IAE, en algun dels següents epígrafs:  
Secció primera: Epígrafs 67, 68, 72, 73, 755 I 98.  
Secció segona: Epígrafs 52, 59, 882 i 883.»  
 Ha de dir:  
«Primer. - Beneficiaris.  
Pimes, micropimes i persones inscrites en el Règim Especial de Treballadors Autònoms, de la demarcació territorial de la Cambra de Comerç de València, que es troben donades d'alta en els Registres Oficials de Turisme Comunitat Valenciana. Generalitat Valenciana, en data anterior a la publicació de la present convocatòria o en el Cens de l'IAE, en algun dels següents epígrafs:  
Secció primera: Epígrafs 67, 68, 72, 73, 755 I 98.  
Secció segona: Epígrafs 52, 59, 882 i 883.»  
   
València, 23 de març de 2021.-El president: José Vicente Morata Estragués.